gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl en en sv fr de de gl gl gl gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Milleiros de persoas saen á rúa para apoiar o Metal
Sábado, 01 de outubro de 2022
Na marcha convocada polos sindicatos en Vigo
Unhas catro mil persoas xuntáronse na cidade olívica na defensa dun "convenio digno" para o sector. Mentres, patronal e representantes dos traballadores negocian a contrarreloxo para evitar o paro indefinido.
A manifestación polas rúas de Vigo (clique para ampliar) / Imaxe: CIG
Milleiros de traballadores do sector metalúrxico, acompañados dos seus familiares a outras persoas que saíron á rúa para apoialos, percorreron a cidade de Vigo en manifestación, demandando un "convenio digno" para este sector na provincia de Pontevedra.
A manifestación, convocada polos sindicatos CIG, CCOO e UXT, foi secundada por unhas catro mil persoas, a pesar da intensa choiva que caeu durante na cidade.
Durante a marcha, os representantes dos traballadores solicitaron o apoio da cidadanía a este sector, que leva "moitos días de folga", tal e como lembrou a secretaria xeral da UXT, Olga Alonso. Pola súa parte, o representante da CIG-Metal, Miguel Anxo Malvido, criticou a "irresponsábel" patronal, por denunciar que os seis días de paro provocaron "perdas" no sector, e recriminoulles aos empresarios que "non se dean de conta" de que o conflito xa se tería solucionado "con todos os cartos perdidos". Así mesmo, Malvido referiuse aos incidentes entre a policía española e os folguistas nas protestas da semana pasada, e pediu a dimisión do subdelegado do goberno español en Pontevedra, Delfín Fernández, a quen acusou de avalar "intervencións violentas das forzas de seguridade".
A quenda de palabra pechouna o responsábel comarcal de CCOO, José Cameselle, quen avogou por continuar coa unidade sindical do sector do metal que, a seu xuízo, "os empresarios queren romper".
Negociacións contrarreloxo para evitar a folga indefinida
Nesta terza feira sindicatos e patronal volveron sentar na mesa de negociación. Porén, os representantes dos traballadores decidiron manter a convocatoria de folga para esta quinta feira, pese aos avances nas conversas. Na xuntanza, que durou apenas dúas horas e media, fronte ás sete da xornada anterior, constatouse o acordo sobre os dous anos de vixencia do vindeiro convenio, e adiantouse no capítulo de regulación da xornada laboral.
Ao parecer, só un acordo sobre o incremento salarial fixado no convenio evitaría os paros indefinidos previstos para finais desta semana. Nun comezo, os traballadores xa habían comezar a folga esta cuarta feira, mais ao iren avanzando na negociación, esta foi adiada, á espera dun acordo de última hora que convenza as partes. No caso de que a convocatoria de paro se manteña, está previsto que na sexta se unan a ela aquelas empresas do sector que teñen convenio propio, coma os grandes estaleiros e auxiliares da automoción; mais non Citroën, cuxos responsábeis xa sinalaron que non lles é posíbel secundar a folga.
Os sindicatos deciden aprazar o paro desta semana para favorecer a negociación coa patronal
Denuncian a actuación dos antidisturbios na folga do Metal
Oito feridos na quinta xornada da folga do metal en Vigo
Policía e obreiros do metal enfróntanse nas rúas do centro de Vigo
Os traballadores do metal comezarán unha folga indefinida se a patronal non acepta as súas propostas
Os traballadores do metal volverán á rúa
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto